Mas’uul magaciisa qariyay ayaa sheegay in Shire Axmed Jimcaale caado u tahay in wasiir kasta oo la soo magacaabo hadiyad ahaan u siiyo gaari cusub inta uusan xafiiska la wareegin, kadibna u gudbiyo farsamada aan raadka lahayn ee lagu lunsado hantida, warbixinta ayaa sheegaysa in farsamada ay ka mid tahay hadii aad wadato qaansheegato dhan $100,000 aad wasaaradda maaliyada kala kulmayso diidmo qayaxan oo lagu sababaynayo wax lacag ah qasnadda dowlada kuma jirto, adigoo niyad jabsan ayaa Shire kugu leeyahay waan kuu soo dhamaynayaa ee imisa ayaad bixinaysaa, inta badan heshiiska ayaa ah waxaad ka tagaysaa 30% isla maanta ayaadna helaysaa inta kale, adigoo saxiixaya in aad qaadatay 100% intii ku qornayd qaansheegatada, taasi waxay u suurto gelinaysaa kooxda Wasiir Bayle in ay helaan malaayiin dollar oo aan lahayn wax raadraac ah marka laga reebo cadymaha ka imaanaya dadka ay ka goosteen percentage-ka sharci darada ah.
